कार्यक्रममा नयाँ शक्ति पार्टीका संयोजक डा. बाबुराम भट्टराई, कांग्रेस नेता एंव चिन्तक प्रदीप गिरी, नेकपा एमालेका सचिव योगेश भट्टराई, माओवादी केन्द्रका नेता शक्ति बस्नेत, पूर्व गर्भनर डा. तिलक रावल, लेखक युग पाठक, संविधान विज्ञ भिमार्जुन आचार्यलगायतले प्रत्यक्ष निर्वाचित कार्यकारी प्रमुखको आवश्यकताको बारेमा चर्चा गरे । कार्यक्रमका वक्ताहरुले मुलुकमा टिकाउनको लागि पटकपटक कोशिस गरिएको अंग्रेजी संसदीय व्यवस्थाले अब नेपालको आवश्यकता पूरा गर्न नसक्ने र देशको राजनीतिक स्थायित्व, जवाफदेहिता, विकास, समृद्धि र सुशासनका निम्ती संसदीय व्यवस्थाको अन्त्य गरी जनताबाट प्रत्यक्ष चुनिने कार्यकारी प्रमुख र पूर्ण समानुपातिक व्यवस्थापिका संसद अपरिहार्य रहेको तथ्यमा जोड दिएका थिए ।
